 nacrt

**MINISTARSTVO PROSVJETE**

Broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_, avgust/septembar 2017. godine

**S E K T O R S K A A N A L I Z A**

**za utvrđivanje predloga prioritetnih oblasti od javnog interesa i potrebnih sredstava**

**za finansiranje projekata i programa nevladinih organizacija**

**iz državnog budžeta u 2018. godini**

***Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.***

# OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO

## Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |
| --- | --- | --- |
| 🞏 socijalna i zdravstvena zaštita | 🞏 razvoj civilnog društva i volonterizma | 🞏 zaštita životne sredine |
| * smanjenje siromaštva | 🞏 evroatlantske i evropske integracije Crne Gore | 🞏 poljoprivreda i ruralni razvoj |
| * zaštita lica sa invaliditetom | * institucionalno i vaninstitucionalno obrazovanje | 🞏 održivi razvoj |
| 🞏 društvena briga o djeci i mladima | 🞏 nauka | 🞏 zaštita potrošača |
| 🞏 pomoć starijim licima | 🞏 umjetnost | 🞏 rodna ravnopravnost |
| 🞏 zaštita i promovisanje ljudskih i manjinskih prava | 🞏 kultura | 🞏 borba protiv korupcije i organizovanog kriminala |
| 🞏 vladavina prava | 🞏 tehnička kultura | 🞏 borba protiv bolesti zavisnosti |
| 🞏 druge oblasti od javnog interesa utvrđene posebnim zakonom (navesti koje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |

# PRIORITETNI PROBLEMI I POTREBE KOJE TREBA RIJEŠITI U 2018. GODINI FINANSIRANJEM PROJEKATA I PROGRAMA NVO

## Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |  |
| --- | --- |
| **Opis problema:** | |
| Prelaskom iz svijeta učenja u svijet rada pred pojedinca se postavljaju izazovi da u svakom periodu života zna da realno procijeni svoje osobine, sagleda mogućnosti koje mu se pružaju, uoči koja mogućnost je u datom trenutku najbolja za njega, da samostalno donese odluku i zna koji su koraci potrebni da bi tu odluku realizovao. Upravo se važnost cjeloživotne karijerne orijentacije ogleda u tome jer ona predstavlja osnov za razvijanje vještina planiranja sopstvenog ličnog i profesionalnog razvoja i preuzimanje odgovornosti za izbor obrazovanja i puta u karijeri.  Svijest o značaju karijerne orijentacije i potrebi razvoja vještina vođenja karijere je potrebna za mlade i odrasle, za roditelje, kako za nezaposlene tako i za zaposlene kao i za donosioce odluka. Evaluacijom aktivnosti koje su sprovdene prema analizama Strategije cjeloživotne karijerne orijentacije (2011-2015) utvrđeno je da je potrebno više raditi na podizanju svijesti roditelja o značaju vještina vođenja karijere. U Strategiji cjeloživotne karijerne orijentacije (2016-2020) se kao jedan od prioriteta strategije navodi upravo podizanje svijesti i znanja o potrebi za cjeloživotnim učenjem i razvojem karijere. Radi jačanja svijesti o potrebi za cjeloživotnim učenjem i razvojem karijere potrebno je odgovoriti na izazove koji se odnose na bolju povezanost svih aktera u procesu razvoja karijere, veća koordiniranost svih aktivnosti i umreženost partnera, veća uključenost i obaviještenost roditelja o ovom pitanju, približavanje roditeljima načina podrške svojoj djeci i saradnji sa obrazovnim institucijama i institucijama sistema i obezbjeđenje finansijske podrške za promotivne aktivnosti. Posebnu pažnju treba posvetiti učenicima koji napuštaju školu bez kvalifikacije.  Karijerna orijentacija je uključena u obrazovnom sistemu na način što su do sada škole implementirale programe kroz časove odjeljenjske zajednice, kroz redovnu nastavu, izborne predmete, slobodne aktivnosti, vanastavne aktivnosti i dr. U skoro svim školama su formirani timovi za karijernu/profesionalnu orijentaciju. Timovi realizuju radionice sa učenicima završnih razreda i pružaju im podršku pri izboru daljeg školovanja i zanimanja ili izlasku na tržište rada. Ovi programi su podstakli škole da više sarađuju sa Zavodom za zapošljavanje/CIPS-ovima, fakultetima, privrednim organizacijama, NVO-om i dr. Škole koriste brojne načine koji doprinose donošenju odluke o izboru profesije. Dostupni su različiti štampani informativni materijali. Redovno se održavaju promotivne aktivnosti kao što su dani otvorenih vrata, dani obrazovanja odraslih i dr. Međutim, pored ovih značajnih sprovedenih aktivnosti analizom je utvrđen problem po pitanju kontinuiranog usavršavanja stručnih saradnika, čija je uloga u karijernoj orijentaciji veoma značajna. Problem je posebno prisutan u oblasti korišćenja informaciono-komunikacionih alata, potrebnih za karijernu orijentaciju. Potrebno je i dalje osnaživati karijernu orijetaciju na svim nivoima obrazovanja (predškolsko, osnovno, srednje, visoko obrazovanje,obrazovanje odraslih), jačati uloge stručnih saradnika škole u karijernoj orijentaciji kao i omogućiti profesionalni razvoj nastavnika i stručnih saradnika.  Za učenike osnovnih i srednjih škola za nastavak obrazovanja i rada važna je uloga ključnih kompetencija, a za karijernu orijentaciju posebno kompetencija preduzetništvo.  U Strategiji cjeloživotnog preduzetničkog učenja u Crnoj Gori do 2020. godine prepoznat je nizak nivo preduzetničkih znanja, kao i nedostatak preduzetničke inicijative što je posljedica činjenice da sistem obrazovanja u Crnoj Gori još nije u dovoljnoj mjeri razvio lične karakteristike koje čine osnovu preduzetničkog duha. Stoga je kao prvi ključni izazov u Strategiji cjeloživotnog preduzetničkog učenja u Crnoj Gori do 2020. godine predstavljeno snaženje preduzetničke pismenosti kao sastavni dio formalnog, neformalnog i informalnog obrazovanja i životne filozofije za sve građane. U toj startegiji se navodi i da preduzetnički razvoj i cjeloživotno učenje počinju od najranijih godina života te je neophodno početi od vrtića i to sa konceptom ključnih kompetencija za cjeloživotno učenje. U dosadašnjem periodu, u okviru prethodne strategije, pomaci su ostvareni u osnovnom i srednjem obrazovanju, kao i tercijarnom i neformalnom obrazovanju. U narednom periodu postoji konkretna potreba da se poveća obim preduzetničkog učenja u opštem srednjem obrazovanju, kao i da se proširi ponuda u sektoru visokog obrazovanja tako da svi fakulteti budu uključeni u realizaciju preduzetničkog učenja. Obrazovni sistem treba da i učenicima sa posebnim obrazovnim potrebama pruži mogućnost napredovanja u skladu sa individualnim karakteristikama i da podrži, kroz usluge karijerne orijentacije, njihovo aktivno učešće na tržištu rada.  Jačanje usluga karijerne orijentacije za nezaposlene i zaposlene predstavlja važan dio aktivnih mjera tržišta rada. Njom su obuhvaćeni odrasli, zaposleni i nezaposleni, a posebno neaktivni mladi koji su u većem riziku od nezaposlenosti, socijalne isključenosti i siromaštva. Kao jedan od problema javlja se i nizak nivo svijesti poslodavaca o značaju karijerne orijetancije. Evidentan je nedostatak podataka o tome koliko poslodavci iz privatnog sektora ulažu u programe karijernog razvoja svojih zaposlenih. Karijerna orijentacija za zaposlena lica može da se odvija na radnom mjestu ili van njega a koristi od njega imaju i pojedinac i poslodavac. Ekonomske koristi podrazumijevaju veće zadovoljstvo i angažovanje zaposlenog, kao i podršku procesima prenosa znanja i koheziji. Potrebno raditi na ujednačavanju teritorijalne rasprostranjenosti i dostupnost usluga karijerne orijentacije kao i na unapređenju povezanosti sa poslodavcima kako bi se omogućila lakša analiza potreba tržišta. | |
| **Podaci (analize, studije, statistički izvještaji, itd.) koji dodatno pojašnjavaju navedeni problem** | **Izvor(i) podataka** |
| Strategija cjeloživotne karijetne orijentacije (2016-2020)  Strategija za cjeloživotno preduzetničko učenje (2015-2019)  Strategija za mlade (2017-2021)  [Monstat,](http://www.monstat.org/) Zavod za statistiku Crne Gore | Ministarstvo prosvjete  Ministarstvo prosvjete  Ministarstvo prosvjete  [http://www.monstat.org](http://www.monstat.org/) |

## Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| **Naziv strateškog/planskog dokumenta/propisa** | **Naziv poglavlja/ mjere/ aktivnosti** |
| Strategija cjeloživotne karijetne orijentacije (2016-2020)  Akcioni plan implementacije strategije (2016-2020)  Strategija za cjeloživotno preduzetničko učenje (2015-2019)  Akcioni plan implementacije startegije (2015-2019) | * Ciljevi i principi Startegije cjeloživotne karijetne orijentacije * Strategija cjeloživotne karijetne orijentacije (2016-2020) * Unapređenje preduzetničkog učenja u formalnom obrazovanju i Unapređenje preduzetničkog učenja u neformalnom obrazovanju * Strategija za cjeloživotno preduzetničko učenje (2015-2019) |

## Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., kako se planira praćenje i vrednovanje njihovog doprinosa rješavanju pomenutih problema. Navesti konkretne mjerljive pokazatelje/indikatore (informacije iz uporednih analiza, izvještaja, rezultata istraživanja, studija, i drugi dostupni statistički podaci), kojima se planira mjerenje doprinosa nevladinih organizacija rješavanju identifikovanih problema i izvor u kojem su takvi podaci dostupni.

|  |  |  |
| --- | --- | --- |
| **Opis načina doprinosa nevladinih organizacija u rješavanju problema** | **Konkretni mjerljivi pokazatelji doprinosa nevladinih organizacija** | **Izvor(i) podataka** |
| Doprinos nevladinih organizacija u rješavanju datih problema ogleda se kroz realizaciju aktivnosti kroz koje će, zahvaljujući svojim mrežama, dinamičnijem i fleksibilnijem radu omogućiti mladima, odraslima, nezaposlenim i zaposlenim licima, djeci, učenicima i studentima,roditeljima, poslodavcima dostupnost informacija o karijernoj orijentaciji i preduzetničkom učenju tako da ove ciljne grupe budu osposobljene da adekvatno reaguje na potrebe i trendove na tržištu rada.  Osim toga nevladine oragnizacije su prepoznate kao pojedinčni akteri u sprovođenju pomenutih akcionih planova. | Broj televizijskih emisija  Broj priloga u medijima  Broj radionica  Broj okruglih stolova  Broj izvjestaja  Broj istraživanja  Broj promotvnih materijala (poster, lifleti, video klipovi)  Broj direktnih i indirektnih korisnika | Strategija cjeloživotne karijetne orijentacije (2016-2020)  Strategija za cjeloživotno preduzetničko učenje (2015-2019) |

# OSTVARIVANJE STRATEŠKIH CILJEVA

## Navesti ključne strateške ciljeve iz sektorske nadležnosti čijem će ostvarenju u 2018. godini doprinijeti projekti i programi nevladinih organizacija koji se planiraju finansirati.

|  |  |
| --- | --- |
| **Strateški cilj(evi) čijem ostvarenju će doprinijeti javni konkurs za projekte i programe nevladinih organizacija**  **u 2018. godini** | **Način na koji će javni konkurs za projekte i programe nevladinih organizacija doprinijeti ostvarenju strateških ciljeva**  **(ukratko opisati)** |
| Cilj 1: Podizanje svijesti i znanja o potrebi za cjeloživotnim i preduzetničkim učenjem  **Cilj 2: Jačanje karijerne orijentacije u obrazovnom sistemu Crne Gore**  Cilj 3: Jačanje usluga karijerne orijentacije za nezaposlene i zaposlene | 1. Podizanje svijesti i odgovornosti za razvoj karijere za ciljne grupe: učenici, studenti, nezaposleni, zaposleni odrasli i učenici koji prijevremeno napuštaju obrazovanje (osipnici), ranjive grupe. 2. Promovisanje značaja preduzetničkih vještina za zapošljavanje i preduzetništva kao izbora zanimanja kroz profesionalno savjetovanje 3. Unapređenje znanja roditelja o o načinima podržavanja djece u njihovom profesionalnom razvoju i o načinu na koji mogu da podrže svoju djecu u preduzetničkom učenju 4. Podizanje znanja donosioca odluka o karijernoj orijentaciji 5. Osnaživanje karijerne orijentacije u osnovnoj školi. 6. Osnaživanje karijerne orijentacije u srednjoj školi. 7. Sprovođenje mjera preventiranja napuštanja obrazovanja prije njegovog završetka. 8. Savjetodavne aktivnosti u obrazovanju odraslih 9. Stimulisanje ličnog razvoja studenata kroz neposredno praćenje i informisanje o mogućnostima za usavršavanje i zapošljavanje, planiranje i upravljanje vlastitom karijerom i promovisanje i podsticanje ideje samozapošljavanja. 10. Jačanje uloge stručnih saradnika na području karijerne orijentacije. 11. Unapređivanje usluga karijerne orijentacije za lica sa posebnim obrazovnim potrebama. 12. Uspostavljanje sistema monitoringa i evaluacije kvaliteta sprovođenja usluga karijerne orijentacije u obrazovnim ustanovama. 13. Dalji razvoj koncepta preduzeća za vježbu u školama, kroz razvoj projekata socijalnog preduzetništva 14. Povećanje dostupnosti usluga karijernih centara nezaposlenim i zaposlenim. 15. Objedinjavanje informacija iz oblasti karijerne orijentacije u cilju bolje informisanosti nezaposlenih i zaposlenih o mogućnostima za razvoj karijere. 16. Obezbijeđivanje resursa za informisanje o preduzetničkom učenju. 17. Razvoj socijalnih preduzeća među licima sa invaliditetom, odnosno društveno marginalizovanim grupama |

# JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA

## Navesti javne konkurse koji se predlažu za objavljivanje u 2018. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa, kao i naziv odnosno klasifikacijsku oznaku budžetkog programa/aktivnosti na kojoj će se planirati sredstva za finansiranje programa/projekata NVO (navesti i naziv nove aktivnost/programa u budžetu, ako još ne postoji). Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |  |  |
| --- | --- | --- | --- | --- |
| **Naziv javnog konkursa**  **kojim će se doprinijeti**  **u ostvarenju cilja** | **Iznos** | **Naziv programa/ aktivnosti u budžetu** | **Klasifikacijska oznaka programa/ aktivnosti u budžetu** | **Drugi organi državne uprave**  **s kojima je potrebno koordinirati oblasti finansiranja** |
| NVO u karijernom i preduzetničkom učenju | 100.000,00 eur | Doprinos NVO u karijernom i preduzetničkom učenju |  |  |
|  |  |  |  |  |

## Navesti ko su predviđeni glavni korisnici projekata i programa koji će se finansirati putem javnog konkursa. Ukratko opisati korisnike navodeći glavna obilježja svake grupe korisnika, njihov broj i njihove potrebe na koje projekti i programi treba da odgovore u 2018. godini.

|  |
| --- |
| **Opis glavnih grupa korisnika, njihov broj i potrebe** |
| Kroz pružanje relevantnih informacija i omogućavanje razvoja vještina vođenja karijere učenicima osnovnih i srednjih škola se omogućava lakši i brži prelazak u svijet rada, uspješniji lični i profesionalni razvoj. I djeci predškolskog uzrasta treba omogućiti, na način primjeren njihovom uzrastu, upoznavanje sa poslovima iz njihovog okruženja. Karijerno savjetovanje i u visokom obrazovanju pomaže da se osigura da studenti koji su završili studije na pravi način iskoriste svoja znanja, vještine i kompetencije. Karijerna orijentacija u obrazovanju odraslih pomaže odraslima da razmotre mogućnost povratka obrazovanju koje nudi bolje šanse na tržištu rada, da unaprijede vještine i zapošljivost i na djelotvoran način koriste vještine vođenja karijere. Mladima koji nijesu ostvarili uspješan prelazak na tržište rada usluge karijerne orijentacije mogu da pomognu da preduprijede neuspješnu tranziciju iz obrazovanja u svijet rada ili da upravljaju svojom karijerom.  Sveobuhvatno, korisnici projekata mogu biti djeca predškolskog uzrasta, učenici osnovnih i srednjih škola, studenti, neaktivni mladi, učenici i osobe sa posebnim obrazovnim potrebama, zaposleni, nezaposleni, takodje i poslodavci i roditelji. |

## Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |  |
| --- | --- |
| **Očekivani broj projekata koji se planira finansirati / broj ugovora koje se planira zaključiti s NVO** | |
| **Naziv javnog konkursa** | **Očekivani broj projekata/ugovora** |
| NVO u karijernom i preduzetničkom učenju | 30 |

## Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |  |
| --- | --- |
| **Najniži iznos za projekat/program** | **Najviši iznos za projekat/program** |
| 5,000.00 eur | 20,000.00 eur |

# KONSULTACIJE SA ZAINTERESOVANIM NEVLADINIM ORGANIZAICJAMA

## Navesti na koji način je u skladu sa Uredbom obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| **Metoda konsultacija (npr. web, email, konsultativni sastanak, itd.)** | **Datumi sprovedenih konsultacija** | **Naziv NVO koji su učestvovali u konsultacijama** |
| **Web, emal** |  |  |
|  |  |  |

1. **KAPACITETI ZA SPROVOĐENJE JAVNOG KONKURSA**

## Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu tokom 2018. godine, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom).

|  |  |  |  |  |
| --- | --- | --- | --- | --- |
| **Naziv javnog konkursa** | **Broj službenika/ica koji su zapošljeni na puno radno vrijeme na tim poslovima** | **Broj službenika/ica\* koji povremeno rade na tim poslovima** | **Broj spoljnih saradnika\* na poslovima sprovođenja javnog konkursa i praćenja finansiranih projekata i programa nevladinih organizacija** | **Imena osoba zaduženih za sprovođenje javnog konkursa i praćenje finansiranih projekata i programa nevladinih organizacija** |
| NVO u karijernom i preduzetničkom učenju | 0 | 2 | / | / |

\* Navesti izdvajaju li se posebna sredstva za njihov rad na ovim poslovima i o kojim iznosima se radi.

**Ovjera ministra:**

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ime i prezime M.P. Potpis |